CELEX: 32004R2151
Language: sk
Date: 2004-12-16 00:00:00
Title: Nariadenie Komisie (ES) č. 2151/2004 zo 16. decembra 2004 týkajúce sa tarifných kvót pre dovoz niektorých druhov tovaru vznikajúcich spracovaním poľnohospodárskych výrobkov uvedených v nariadení Rady (ES) č. 3448/93 z Nórska do krajín Európskeho spoločenstva pre rok 2005

17.12.2004   
            
            
               SK
            
            
               Úradný vestník Európskej únie
            
            
               L 370/38
            
         
      NARIADENIE KOMISIE (ES) č. 2151/2004
   zo 16. decembra 2004
   týkajúce sa tarifných kvót pre dovoz niektorých druhov tovaru vznikajúcich spracovaním poľnohospodárskych výrobkov uvedených v nariadení Rady (ES) č. 3448/93 z Nórska do krajín Európskeho spoločenstva pre rok 2005
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 3448/93 zo 6. decembra 1993 stanovujúceho obchodné opatrenia uplatňované na niektoré tovary vznikajúce spracovaním poľnohospodárskych výrobkov (1), najmä na článok 7 ods. 2,
   so zreteľom na rozhodnutie Rady 96/753/ES zo 6. decembra 1996 o uzavretí dohody vo forme výmeny listov medzi Európskym spoločenstvom na jednej strane a Nórskym kráľovstvom na strane druhej o protokole č. 2 k dohode medzi Európskym hospodárskym spoločenstvom a Nórskym kráľovstvom (2), najmä na článok 2 tohto rozhodnutia,
   keďže:
   
               (1)
            
            
               Dohoda vo forme výmeny listov medzi Európskym spoločenstvom na jednej strane a Nórskym kráľovstvom na strane druhej o protokole č. 2 k dohode medzi Európskym hospodárskym spoločenstvom a Nórskym kráľovstvom, potvrdená rozhodnutím 96/753/ES, ustanovuje ročné colné kvóty pre dovoz čokolády a iných potravinárskych prípravkov obsahujúcich kakao pôvodom z Nórska. Treba stanoviť túto kvótu pre rok 2005.
            
         
               (2)
            
            
               Nariadenie Komisie (EHS) č. 2454/93 z 2. júla 1993 zavádzajúce ustanovenia pre vykonávanie nariadenia Rady (EHS) č. 2913/92, ktorým sa stanovuje Colný kódex spoločenstva (3), určuje pravidlá pre stanovovanie tarifných kvót. Tarifné kvóty stanovené v tomto nariadení sú v súlade s týmito pravidlami.
            
         
               (3)
            
            
               Opatrenia prijaté v tomto nariadení sú v súlade s názorom Výboru pre horizontálne otázky týkajúce sa obchodovania so spracovanými poľnohospodárskymi výrobkami, neuvádzanými v prílohe I,
            
         PRIJALA TOTO NARIADENIE:
   Článok 1
   Tovar uvedený v prílohe dovážaný do Spoločenstva a pochádzajúci z Nórska podlieha v období od 1. januára do 31. decembra 2005 poplatkom uvedeným v prílohe, a to v rámci ročne stanovenej colnej kvóty, ktorá je takisto uvedená v dodatku.
   Článok 2
   Tarifná kvóta, o ktorej sa hovorí v článku 1, je stanovená Komisiou v súlade s článkami 308a, 308b a 308c nariadenia (EHS) č. 2454/93.
   Článok 3
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
   Je uplatniteľné od 1. januára 2005.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 16. decembra 2004
      
         
            Za Komisiu
         
         Günter VERHEUGEN
         
         
            Podpredseda
         
      
   
   
      (1)  Ú. v. ES L 318, 20.12.1993, s. 18. Nariadenie naposledy zmenené a doplnené nariadením (ES) č. 2580/2000 (Ú. v. ES L 298, 25.11.2000, s. 5).
   
      (2)  Ú. v. ES L 345, 31.12.1996, s. 78.
   
      (3)  Ú. v. ES L 253, 11.10.1993, s. 1. Nariadenie naposledy zmenené a doplnené nariadením (ES) č. 2286/2003 (Ú. v. EÚL 343, 31.12.2003, s. 1).
   
      PRÍLOHA
      
                  Poradové číslo
               
               
                  Číselný znak KN
               
               
                  Druh tovaru
               
               
                  Kvóta
               
               
                  Uplatniteľná colná sadzba
               
            
                  09.0764
               
               
                  ex 1806
                  1806 20
                  1806 31
                  1806 32
                  1806 90
               
               
                  Čokoláda a iné potravinárske prípravky obsahujúce kakao, na ktoré sa vzťahuje číselný znak KN 1806 10, okrem kakaového prášku s prídavkom cukru alebo iných sladidiel
               
               
                  5 500 ton
               
               
                  35,15 EUR/100 kg